CELEX: 32009D0851
Language: da
Date: 2009-11-25 00:00:00
Title: 2009/851/EF: Kommissionens beslutning af 25. november 2009 om fastlæggelse af et spørgeskema til medlemsstaternes rapporter om gennemførelsen af Europa-Parlamentets og Rådets direktiv 2006/66/EF om batterier og akkumulatorer og udtjente batterier og akkumulatorer (meddelt under nummer K(2009) 9105) (EØS-relevant tekst)

27.11.2009   
            
            
               DA
            
            
               Den Europæiske Unions Tidende
            
            
               L 312/56
            
         
      KOMMISSIONENS BESLUTNING
   
   af 25. november 2009
   om fastlæggelse af et spørgeskema til medlemsstaternes rapporter om gennemførelsen af Europa-Parlamentets og Rådets direktiv 2006/66/EF om batterier og akkumulatorer og udtjente batterier og akkumulatorer
   (meddelt under nummer K(2009) 9105)
   (EØS-relevant tekst)
   (2009/851/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2006/66/EF af 6. september 2006 om batterier og akkumulatorer og udtjente batterier og akkumulatorer samt om ophævelse af direktiv 91/157/EØF (1), særlig artikel 22, stk. 2, og
   ud fra følgende betragtninger:
   
               (1)
            
            
               I henhold til artikel 22, stk. 1, i direktiv 2006/66/EF skal medlemsstaterne regelmæssigt sende en rapport baseret på et spørgeskema om direktivets gennemførelse.
            
         
               (2)
            
            
               For at undgå unødigt administrativt arbejde i forbindelse med udarbejdelse af rapporten er det hensigtsmæssigt at begrænse de nødvendige oplysninger til dem, der er mest relevante for Kommissionen, for at den kan vurdere, om der er behov for at forbedre gennemførelsen af direktiv 2006/66/EF.
            
         
               (3)
            
            
               Foranstaltningerne i denne beslutning er i overensstemmelse med udtalelse fra det udvalg, som blev nedsat ved artikel 18, stk. 1, i Europa-Parlamentets og Rådets direktiv 2006/12/EF (2) —
            
         VEDTAGET FØLGENDE BESLUTNING:
   Artikel 1
   Medlemsstaterne udarbejder deres rapporter om gennemførelsen af direktiv 2006/66/EF på basis af spørgeskemaet i bilaget til denne beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 25. november 2009.
      
         
            På Kommissionens vegne
         
         Stavros DIMAS
         
         
            Medlem af Kommissionen
         
      
   
   
      (1)  EUT L 266 af 26.9.2006, s. 1.
   
      (2)  EUT L 114 af 27.4.2006, s. 9.
   
      BILAG
      
         SPØRGESKEMA TIL MEDLEMSSTATERNES RAPPORT OM GENNEMFØRELSE AF DIREKTIV 2006/66/EF
      
      1.   Gennemførelse i national ret
      
      Oplysninger, som medlemsstaterne skal give i den første rapport:
      
                  a)
               
               
                  Anfør en henvisning og i givet fald et elektronisk link til de nationale love og bestemmelser, der gennemfører direktivet, herunder eventuelle ændringer.
               
            
                  b)
               
               
                  Er bestemmelserne i artikel 8, 15 og 20 blevet gennemført ved hjælp af frivillige aftaler mellem de kompetente myndigheder og de berørte erhvervsdrivende?
               
            2.   Miljøpræstationer
      
      Hvilke tiltag, herunder de økonomiske virkemidler omhandlet i artikel 9, er der blevet truffet for at øge batteriers og akkumulatorers miljøpræstationer, jf. direktivets artikel 5?
      3.   Indsamlingsordninger
      
      Beskriv kort (højst 100 ord), hvordan artikel 8 er blevet gennemført i praksis.
      4.   Indsamlingsmål
      
      Anfør de indsamlingsprocenter, der er opnået for hvert år, som rapporten dækker, herunder batterier og akkumulatorer, der indgår i apparater. Den første rapport skal kun omfatte 2011.
      5.   Behandling og genvinding
      
      
                  a)
               
               
                  Hvilke tiltag er der blevet truffet for at sikre, at alle indsamlede udtjente batterier og akkumulatorer har undergået hensigtsmæssig behandling og genvinding i overensstemmelse med artikel 12, stk. 1, i direktiv 2006/66/EF?
               
            
                  b)
               
               
                  Er muligheden for at bortskaffe indsamlede farlige bærbare batterier og akkumulatorer blevet udnyttet som omhandlet i artikel 12, stk. 1, andet afsnit? I givet fald anføres henvisningen til de udkast til foranstaltninger, der er meddelt Kommissionen i medfør af artikel 12, stk. 1, tredje afsnit?
               
            
                  c)
               
               
                  Hvilken genvindingsgrad blev der opnået i det pågældende kalenderår? Er alle indsamlede batterier og akkumulatorer blevet sendt til genvinding i overensstemmelse med artikel 12, stk. 1?
               
            
                  d)
               
               
                  Hvilken genvindingseffektivitetssats blev der opnået i hvert kalenderår fra den 26. september 2011 og i givet fald i 2010, hvis tallet foreligger?
               
            6.   Bortskaffelse
      
      
                  a)
               
               
                  Hvilke tiltag er der blevet truffet for at sikre, at udtjente industri- og bilbatterier og -akkumulatorer ikke bortskaffes ved deponering?
               
            
                  b)
               
               
                  Er der truffet tiltag, der rækker videre end bestemmelserne i artikel 14, for at minimere bortskaffelse af batterier og akkumulatorer som blandet kommunalt affald?
               
            7.   Eksport
      
      Hvor mange indsamlede udtjente batterier og akkumulatorer er blevet eksporteret til tredjelande? Præciser hvilke tredjelande, det drejer sig om. For hvor mange af disse eksporterede udtjente batterier og akkumulatorer er der blevet givet solide beviser for, at genvindingsprocessen fandt sted under omstændigheder, der svarer til kravene i dette direktiv, jf. artikel 15?
      8.   Finansiering
      
      
                  a)
               
               
                  Hvilke tiltag er der blevet truffet for at sikre, at indsamling, behandling og genvinding af alle udtjente batterier og akkumulatorer finansieres af producenterne eller tredjemand, der handler på deres vegne?
               
            
                  b)
               
               
                  Hvilke tiltag er der truffet for at undgå dobbeltbetaling for producenter, for så vidt angår batterier og akkumulatorer, der er indsamlet efter ordninger, der er oprettet i overensstemmelse med Europa-Parlamentets og Rådets direktiv 2000/53/EF (1) eller Europa-Parlamentets og Rådets direktiv 2002/96/EF (2)?
               
            9.   Nationale gennemførelsesrapporter
      
      Giv venligst oplysninger om eventuelle foranstaltninger, der er truffet i medfør af artikel 22, stk. 3, litra a), b) og c), i direktiv 2006/66/EF (højst 50 ord pr. foranstaltning).
      10.   Tilsyn og håndhævelse
      
      
                  a)
               
               
                  Giv venligst oplysninger om tilsyn og overvågningsordninger, der gennemføres i medlemsstaten for at sikre overensstemmelse med direktiv 2006/66/EF, særlig artikel 4 og 21.
               
            
                  b)
               
               
                  Hvor mange tilfælde af manglende overholdelse med direktiv 2006/66EF er der konstateret? Er der fra det nationale marked blevet trukket batterier og akkumulatorer tilbage, der ikke overholder kravene? Angiv hovedårsagerne til den manglende overholdelse og de foranstaltninger, der er truffet for at sikre overholdelse af direktivet.
               
            11.   Andre oplysninger
      
      
                  a)
               
               
                  Anfør i den første rapport de væsentligste vanskeligheder ved at gennemføre direktivet. Hvordan blev disse problemer løst, eller hvordan kan de løses?
               
            
                  b)
               
               
                  Anfør oplysninger om det administrative organ, som er ansvarligt for koordineringen af svarene på dette spørgeskema (navn, adresse, e-mail, øvrige kontaktoplysninger).
               
            
         (1)  EFT L 269 af 21.10.2000, s. 34.
      
         (2)  EUT L 37 af 13.2.2003, s. 24.